NaiveNeuron/SloPal huggingface dataset:
Raši, Richard, poslanec NR SR (2021-10-27):
Ďakujem pekne. Pán poslanec Kočiš, áno, to sú fakty, čo hovoríte, vek, infraštruktúra, však to sú absolútne limitujúce faktory dostupnosti zdravotnej starostlivosti. Máme okresy, kde nie je ani kilometer diaľnic, ani kilometer ciest I. triedy a nie je ani železničné spojenie. A sú to tranzitné koridory, ktoré prepájajú našu republiku so susedmi. Vladko Faič, áno, zdá sa, že už to začína celá republika chápať, len vláda nie, lebo vidíme, že ten odpor je apolitický, ten odpor je z celého Slovenska z terénu, tak verím, že nie celé Slovensko sa mýli a ministerstvo má pravdu, ale že je to naopak, že nie je to, ako keď niekto ide v protismere na diaľnici. Zabudol som spomenúť Mikuláš, ja verím, že Mikuláš sa do tých nejakých zoznamov, čo vznikli na ministerstve, dostal úplne omylom. To je ako nonsens, aby sa jedno centrum turistického ruchu, kde druhé, druhý najväčší počet turistov za rok sa nachádza, že táto nemocnica by sa mala nejako meniť. Pán poslanec Lehotský, vypočujte si to ešte raz, lebo ten základný problém je, že sa to robilo zhora dole bez toho, aby sa to komunikovalo s tými, na ktorých tá zdravotná starostlivosť má ostať. A keď som hovoril o počte operácií na chirurga, hovoril som o tom preto, aby si uvedomili aj, aj vy, aj my, poslanci, ale aj ľudia, že áno, absolútne číslo niečo znamená, ale keď je dostatočný počet napr. kvalifikovaných chirurgov, a to vám ako chirurg môžem povedať, tak keď je väčšia zručnosť, neznamená, že chirurgia, ktorá robí tisíc operácií s piatimi chirurgami, ich robí horšie ako oddelenie, ktoré robí 2-tisíc operácií s 15 chirurgami. Tak to, na to stačí aj sedliacky rozum, možno keby ste niekedy v nemocnici v živote boli, tak to pochopíte. A, pani poslankyňa Horváthová, viete, áno, nikto nespochybňuje nič, len keď Asociácia nemocníc tvrdí, že 4-tisíc je realita a my... (Prerušenie vystúpenia časomerom.)
S. Janiš, poslanec: (2008-01-21):
Pán predseda vlády, čím ste prispeli k tomu, že máte z čoho rozdávať? Vymenujte jednu jedinú legislatívnu normu, vyhlášku, zákon, ktorú ste prijali vy vo vláde alebo my v Národnej rade, ktorou ste zabezpečili to, že máte o 100 mld. korún viac v rozpočte v roku 2008, ako bolo v roku 2004? Pán predseda vlády, čo ste pre toto urobili? Opäť sa vás pokúsim vrátiť do reality, pán predseda vlády. Cena plynu nejde hore. Pán predseda vlády, alebo vás zavádzajú, alebo neviete, o čo ide, ale cena plynu ide hore. Viete, aká je realita, pán predseda vlády? Ja sa spýtam, či je solidárne a sociálne, ak ľudia v činžiakoch sa budú skladať na teplo tým, ktorí bývajú vo vilách? Tak ste totižto nastavili reguláciu na rok 2008. Pre ľudí. Chválite sa tým a medializujete, že ľuďom, ktorí na plyne varia, ste zabránili zvýšeniu cien. Tento mesačný náklad je 150, možno 200 korún. Ale tým, ktorí plynom kúria, tak tým ste neregulovali a to sú 1 500 až 2 500 korún náklady. V elektrike, pán predseda vlády, cena ide hore. Rýchlovarná kanvica zostáva, ale kúrenie ide hore o desiatky percent, pán predseda vlády. A opäť realita. Vy ste na Slovenskom pozemkovom fonde zašli dnes tak ďaleko, že ste stav na fonde uviedli presne do takého stavu, aký bol v apríli 2007, keď prišlo ku škandalóznym prevodom. Dokonca ste prijali aj presne také isté uznesenie vlády, aké v roku 2001 v januári, že vo fonde odporúčate nerealizovať prevody. Na čelo fondu ste postavili človeka – nominanta SMER-u, ktorý má v prenájme milióny, milióny metrov štvorcových... (Prerušenie vystúpenia časomierou.)
S. Janiš, poslanec: (2005-06-30):
Predmetný materiál bol prerokovaný vo výbore pre financie, rozpočet a menu, vo výbore pre hospodárstvo, privatizáciu a podnikanie, vo výbore pre verejnú správu. Výbory, ktorým bola tlač pridelená, prerokovali predmetný materiál takto: výbor pre financie, rozpočet a menu odporučil návrh vziať na vedomie, výbor pre hospodárstvo, privatizáciu a podnikanie zobrať materiál na vedomie, výbor pre verejnú správu odporučil Národnej rade návrh schváliť. Gestorský výbor na rokovaní o spoločnej správe výborov navrhoval odporúčanie – zobrať materiál na vedomie, avšak správu gestorský výbor neschválil. Preto využívam oprávnenia, ktoré pre mňa ako spravodajcu vyplývajú z citovaného ustanovenia zákona o rokovacom poriadku, a odporúčam, aby po ukončení rozpravy Národná rada zobrala predmetný materiál na vedomie. Pán podpredseda, to je všetko, otvorte rozpravu.
A. Belousovová, podpredsedníčka NR SR: (2008-11-04):
Slovo má pán poslanec Galbavý.
Zmajkovičová, Renáta, podpredsedníčka NR SR (2013-02-05):
Ďakujem, pán minister. Teraz dávam slovo spravodajcovi, ktorého určil navrhnutý gestorský výbor, pánovi poslancovi Borisovi Suskovi.
Bugár, Béla, doterajší podpredseda NR SR (2012-04-04):
Helena Mezenská.
P. Paška, predseda NR SR: (2009-02-17):
(Hlasovanie.) 133 prítomných, 82 za, 14 proti, 23 sa zdržalo, 14 nehlasovali. Vyslovili sme súhlas s návrhom uznesenia. Pán poslanec Cabaj uvedie v druhom čítaní hlasovanie o návrhu poslancov Rudolfa Pučíka, Jána Richtera a Jána Kovarčíka na vydanie zákona, ktorým sa dopĺňa zákon č. 372/1990 Zb. o priestupkoch v znení neskorších predpisov (tlač 850).
Osuský, Peter, poslanec NR SR (2013-03-12):
Nezatlieskal som kolegovi Procházkovi, nie preto, že by nehovoril múdro a súvislo a v jeho prípade to ani vôbec nebolo divnô, že tak hovoril, možno ten dôvod bol v tom, že to finále, ten podčiarknutý a spočítaný účet vidím trošku ináč. Domnievam sa, že veci sa majú pomenovať, že ihrisko sa má vymedziť a vykolíkovať, tak ako sir Winston vo Fultone povedal niečo o železnej opone, o ktorej vieme svoje, tak Ronald Reagan povedal o ríši zla, o ktorej sme tiež vedeli svoje. A táto žaloba je vymedzením ihriska. Vymedzenie, teda akt, ktorý by mal naznačiť, že by ničie stromy nemali rásť do neba. Keď bol zvolený premiér Topolánek, Václav Klaus povedal, že je to prázdna nádoba. Zhodou okolností sa pri zvolení prezidenta Gašparoviča pýtal i mňa nejaký novinár, čo si o ňom myslím. A povedal som, citujúc vlastne Klausa, že je prázdna nádoba a bude tým, čo doňho nalejú. Výčapník Mečiar, ako ukázala história, doňho lial splašky. A keď výčapník túto nádobu odhodil, táto ticho čakala na nového výčapníka. Nový výčapník prišiel. Neviem, či to, čo doňho nalial, bolo oveľa lepšie. A tá nádoba drží líniu. A my by sme mali tiež držať líniu.
Pellegrini, Peter, predseda NR SR (2015-05-20):
Pán poslanec Fronc.
Drdul, Dominik, poslanec NR SR (2020-09-17):
Pán Mizík, zase ste sa prekonali, ale ja mám na vás iba dve veci. Jednu sa chcem spýtať a druhú iba konštatovať. Otázka znie, kedy už teda bude dokonaná tá okupácia, keď tak trvá desaťročia? A, prosím vás, ja by som naozaj nechcel žiť v takom svete, ako žijete vy, je mi vás naozaj ľúto. (Potlesk.)
Číž, Miroslav, podpredseda NR SR (2015-12-21):
Takže teraz, kolegyne, kolegovia, (reakcia z pléna) procedurálne návrhy? Takže teraz, to keby sme vymazali, ďakujem. Teraz (reakcia z pléna) chcel by som, kolegyne, keby ste sa, a kolegovia neprihlasovali, skúsil by som vyhlásiť možnosť prihlásiť sa. Potom sa na tabuli zmení to P na R a bude to všetko v poriadku. Veľmi pekne ďakujem za spoluprácu. Pýtam sa teraz, kto sa chce prihlásiť do rozpravy ústne? Registrujem pána poslanca Hraška, Viskupiča, Kadúca, Mičovského, Hlinu. Ak je to všetko, uzatváram možnosť prihlásiť sa do rozpravy ústne. Slovo má pán poslanec Hraško a pripraví sa pán poslanec Viskupič.
Hrnčiar, Andrej, podpredseda NR SR (2017-09-11):
Otváram všeobecnú rozpravu. Do rozpravy sa neprihlásil nikto. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa prihlásil pán poslanec Mihál. V zmysle rokovacieho poriadku o slovo požiadala navrhovateľka. Nech sa páči.
P. Paška, predseda NR SR: (2007-05-18):
(Hlasovanie.) 129 prítomných, 126 za, 1 sa zdržal, 2 nehlasovali. Konštatujem, že sme schválili návrh novely zákona č. 308/1993 Z. z. o zriadení Slovenského národného strediska pre ľudské práva. Ako o poslednom budeme hlasovať o návrhu skupiny poslancov Národnej rady Slovenskej republiky na prijatie stanoviska Slovenskej republiky – Deklarácii o daňovej suverenite v priamych daniach . Je to tlač 284. Pán predseda výboru pre rozpočet, financie a menu Burian uvedie návrh uznesenia, o ktorom budeme hlasovať.
Hrnčiar, Andrej, podpredseda NR SR (2018-06-13):
Štyri faktické poznámky. Nech sa páči, pán poslanec Klus.
Kubovič, Pavol, poslanec NR SR (2010-12-08):
Keďže sme hlasovali o pozmeňujúcom a doplňujúcom návrhu zo spoločnej správy a aj o návrhu pána poslanca, ktorý odznel v rozprave, mám splnomocnenie gestorského výboru, a, prosím, dajte hlasovať o postúpení tohto návrhu do tretieho čítania.
Duchoň, Daniel, poslanec NR SR (2012-10-23):
Ďakujem. V zásade tri veci alebo tri okruhy, ku ktorým by som sa rád nejakým spôsobom vyjadril. Prvý je ten, že ste tam tvrdili, že teda týmto zákonom pripravujeme ľudí o prácu. S týmto by som nesúhlasil, pretože stále sa domnievam, že ten najzákladnejší a najpodstatnejší faktor, či spoločnosť prepustí zamestnancov, alebo nie, je ten, že či je daná spoločnosť schopná v dnešnom stave alebo v dnešnej globálnej kríze umiestniť svoje výrobky a svoje služby na európskych, respektíve svetových trhoch. Toto je absolútne najpodstatnejší a najkľúčovejší moment z hľadiska toho, či sa spoločnosť rozhoduje udržať svoju zamestnanosť a pokračovať vo výrobe. Ďalšia vec, toľkokrát diskutované investičné stimuly, respektíve zahraniční investori. Podľa štúdie Global Competitiveness Report 2012 – 2013, ktoré realizovalo Svetové ekonomické fórum spolu s podnikateľskou alianciou, sú dane na Slovensku až šiestym najpálčivejším problémom Slovenska. Predtým je iks, mnoho kritérií, medzi ktoré patrí korupcia, byrokracia, infraštruktúra a tak ďalej. To znamená, ja nehovorím, že dane nemajú svoju váhu. Isteže majú, ale netreba to teraz stavať do polohy, že zvýši sa daň o 4 % a jednoducho sem nepríde žiadny investor. V tejto polohe to podľa mňa určite nie je. A posledná poznámka. Veľakrát ste, alebo viackrát ste použili termín atentát na hospodársky rast. Ja si myslím, že jediný atentát, ktorý ste aj úspešne vykonali, bolo vaše pôsobenie na finančnej správe a v tejto súvislosti ten rozvrat, ktorý ste tam spôsobili. Ďakujem.
Grendel, Gábor, podpredseda NR SR (2020-05-20):
Pán spravodajca, chcete zaujať stanovisko k rozprave? Nie. Prerušujem rokovanie o tomto bode programu. (Ruch v sále a zaznievanie gongu.) A chcem sa opýtať, kolegovia, či môžme pristúpiť k hlasovaniu, alebo treba vyhlásiť krátku prestávku. (Reakcie z pléna.) OK, ja len, či nepotrebujú, aby sa kolegovia vrátili z kancelárií. Takže budeme hlasovať v prvom čítaní o vládnom návrhu zákona, ktorým sa dopĺňa zákon č. 170/2018 o zájazdoch (tlač 112). Dávam slovo spravodajcovi z navrhnutého gestorského výboru pre hospodárske záležitosti pánovi poslancovi Petrovi Libovi, aby uviedol hlasovanie, nech sa páči. (Hlasovanie o vládnom návrhu zákona, ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov v znení zákona č. 119/2019 Z. z. , tlač 112.)
Laššáková, Jana, podpredsedníčka NR SR (2014-07-01):
Ďakujem pekne, pán spravodajca, prerušujem rokovanie o tomto bode programu. Ďalej nasleduje prvé čítanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon 581/2004 Z. z. o zdravotníckych poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Návrh zákona má parlamentnú tlač 1066, návrh na jeho pridelenie na prerokovanie výborom je v rozhodnutí č. 1068. Dávam slovo opäť pánovi poslancovi Danielovi Lipšicovi aby návrh zákona uviedol. Nech sa páči, pán poslanec.
Hrušovský, Pavol, podpredseda NR SR (2010-12-10):
Pán poslanec Poliačik. Prosím, nekomentujte.
Danko, Andrej, predseda NR SR (2018-02-14):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku a je prihlásený prvý ako navrhovateľ. Nech s a páči.
Danko, Andrej, podpredseda NR SR (2024-10-23):
Ďakujem. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov. Vládny návrh zákona je pod tlačou 520, návrh na jeho pridelenie na prerokovanie výborom je v rozhodnutí č. 545. Odovzdávam slovo ministrovi cestovného ruchu a športu, aby vládny návrh zákona uviedol. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov , tlač 520.)
Blanár, Juraj, podpredseda NR SR (2023-02-03):
Päť faktických poznámok na vaše vystúpenie, pán poslanec, a ešte avizuje pani poslankyňa Tabák, že má záujem. Ak ste prejavili ten záujem, evidujem vás, takže ste tam. Pán poslanec Marek Šefčík ako prvý.
Blanár, Juraj, podpredseda NR SR (2022-09-21):
Pán spravodajca, máte záujem o vystúpenie? Nie. Takže ďakujem obom, aj pánovi navrhovateľovi, aj pánovi spravodajcovi, a prerušujem rokovanie o tomto bode programu. Teraz nasleduje prvé čítanie, je to bod č. 38 schváleného programu, ktorým je návrh skupiny poslancov na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov. Tiež známy zákon o, známy ako zákon o slobode informácií, v znení neskorších predpisov. Je to pod parlamentnou tlačou 1173. Návrh na pridelenie výborom je v rozhodnutí 1221. Udeľujem teraz slovo (reakcie z pléna), nevedel som to. Takže ako spolupredkladateľ je pán Kremský, je spolupredkladateľom takisto, takže beriem na vedomie. Takže udeľujem slovo pánovi poslancovi Kremskému, ktorý za skupinu poslancov tento návrh uvedie. Nech sa páči, pán poslanec, máte slovo. [Rokovanie o návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon slobode informácií) v znení neskorších predpisov , tlač 1173.]
Blaha, Ľuboš, poslanec NR SR (2014-11-10):
Ďakujem pekne. Zachytil som, pani podpredsedníčka, že ste citovali, že niekto múdry povedal, moc korumpuje, a potom vy ste akože dodali, že absolútna moc korumpuje absolútne. To celkovo ten výrok je lorda Actona z 19. storočia, známeho liberálneho mysliteľa aj praktika. Ale on to povedal vcelku: „Moc korumpuje, absolútna moc korumpuje absolútne.“ Ale to ste nepovedali vy. Vy ste to tam dodali do toho príhovoru. Naozaj to vyznelo smiešne. Tak si nabudúce pozrite celé tie výroky, aby to naozaj nepôsobilo takto nepripravene. No a ja rozumiem tomu, že máte boľačky rôzne, kolegovia z opozície. A toto bol krásny príklad toho, že všetko možné by ste najradšej vyčítali pánovi premiérovi. Ja tomu rozumiem, však ste opozícia. Ale nie sú dôvody na odvolávanie premiéra vaše boľačky. Ja chápem, že opozícia občas potrebuje takýto ventil. Ale takto nepripravená mimoriadna schôdza, to tu hádam ešte nebolo. To je vyslovene pod úroveň. Pani kolegyňa, aspoň si to naštudujte od lorda Actona. V akej súvislosti to povedal? Povedal to v súvislosti, že chce deľbu moci, že chce liberálnu demokraciu. Vy si myslíte, že na Slovensku nie je deľba moci, že tu nie je liberálna demokracia? Čítajte to od toho lorda Actona a pochopte, že nie vy ste doplnili jeho výrok. On to už povedal, tak ako ste to spomínali, už v 19. storočí. Pani kolegyňa, je to hrôza.
Hrušovský, Pavol, predseda NR SR (2011-10-21):
Ďakujem, pani ministerka, prosím, zaujmite miesto pre navrhovateľov. Teraz poprosím pána predsedu ústavnoprávneho výboru, aby informoval Národnú radu o stanovisku k prerokovávanému návrhu na skrátené legislatívne konanie a poprosím vás o predloženie návrhu, ktorého predkladateľom bol ústavnoprávny výbor, ale najskôr, pán predseda, musíme rozhodnúť procedurálne o tom, či Národná rada je a súhlasí so skráteným legislatívnym konaním. Spravodajca. Pardon, nech sa páči, pán poslanec Madej.
Hrnčiar, Andrej, podpredseda NR SR (2017-11-28):
Pán poslanec Gröhling. Nie. Dobre, takže vyhlasujem všeobecnú rozpravu za skončenú. (Reakcia z pléna.) Á, reakcia, nech sa páči, pán poslanec Bublavý.
Hlina, Alojz, poslanec NR SR (2013-11-26):
Ďakujem veľmi pekne. Ďakujem aj za faktické poznámky. Škoda, pani Šedivcová, že sme sa nepochopili. No tak netrafil som ten región, ja som myslel, že ste niekde od Revúcej, ale nevadí, tak skúsim to na tom Knaufe povedať. Oni robia tú minerálnu vlnu tej izolácie, ja neviem čo. Však to je dlhodobé, tam to už robia roky a neviem čo, čiže sa dopracovali historicky vývojovo k niečomu, možno k trinástemu platu, možno k pobytu v Dudinciach, ja neviem, k čomu, k topánkam. Všetko v poriadku. A teraz, zamyslite sa, teraz neviem, či tu je pani Vaľová, a teraz ku nej do Michaloviec by chcel niekto tiež ísť robiť... (Reakcia z pléna.) Humenného, pardon, išiel tiež chcieť robiť minerálnu vatu trebárs, tiež nejakú takú fabriku, hej? Oni majú úplne iné historické nastavenie, úplne iné, úplne iné. A teraz, keď by mal akceptovať a bude v tom riziku, že musí zobrať to isté, čo má Knauf v Žarnovici, no tak povie, že nejde. Knauf v Žarnovici je spokojný, lebo mu odbudla konkurencia, zákazníci na Slovensku sú nespokojní, lebo sa ceny neznížili, lebo sa nezvýšila konkurencia, a v Humennom budú ráno vstávať a nemajú kam ísť. No tak jak vám to mám ešte plastickejšie povedať, že či to má zmysel, alebo nemá zmysel? Však tešme sa, že u vás vašim v Žarnovici sa všetko dobre žije, to je úplne v poriadku, ale doprajme trebárs teoreticky aj v Humennom, aby mohli ísť ráno niekam do roboty. A keď toto prijmete, tak ich o to oberáte. A spotrebiteľov, zákazníkov oberáte o to, že vytvárate trh a trh generuje ceny na základe dopytu, nie na základe toho, ako vy sa zobudíte a chcete, aby vám ľudia za to dali. Ja viem, že títo vaši, to za chvíľku tu takto začnete nastavovať, ale tak to nefunguje. Nefunguje, nefungovalo a nebude fungovať.
Vlčan, Samuel, minister pôdohospodárstva a rozvoja vidieka SR (2022-04-28):
Ďakujem. Ja teda využijem tú možnosť, aby som povedal, že okrem týchto dvoch výziev, štyri jednotky a štyri trojky v objeme 170 a 110 mil. máme pripravené aj, a teda otvorené aj výzvy pre podporu mladých a začínajúcich poľnohospodárov s ďalšou alokáciou 34 mil. euro. Čo sa týka pomoci pre najviac zastihnutých podnikateľov v agropotravinárstve, áno, my sme dostali z Európskej únie z rezervného balíka 5,2 mil., my k tomu pridáme tých 10 mil., čiže dohromady hovoríme o 15,7 mil., avšak tá právna úprava, ktorá prišla z Európskej komisie, nám umožňuje použiť tieto zdroje len čisto na intervenčné prostriedky, to znamená, že na, na podporu nákupu plodín prvovýroby. Ale keďže tieto prostriedky sú dodatočné, s ktorými sme nepočítali, tieto v úvodzovkách ušetríme z tzv. III. piliera a môžme tým pádom zdroje použiť na schému mimoriadnej pomoci pre potravinárov. Tú budeme realizovať už zajtra. Vypíšeme výzvu v objeme 8 mil. eur, na základe ktorej chceme potom nastaviť riadnu štátnu pomoc v druhom polroku pre potravinárov. Ďakujem.
Bugár, Béla, podpredseda NR SR (2018-03-13):
Skúste to zistiť hore, či vám funguje karta. Pán poslanec Matovič.
A. Belousovová, podpredsedníčka NR SR: (2008-12-04):
Pán poslanec Lipšic, máte slovo.
Podmanický, Ján, poslanec NR SR (2015-05-12):
Teraz, pán predseda, dajte hlasovať o postúpení návrhu zákona do tretieho čítania ihneď.
Šeliga, Juraj, podpredseda NR SR (2020-07-15):
Panie poslankyne, páni poslanci, ak vás môžem poprosiť, tí, ktorí sa chcete zúčastniť na rokovaní a zapájať sa do diskusie k zákonu o prokuratúre, aby ste zostali v sále. Tí, ktorí chcete diskutovať o iných veciach, aby ste išli o mimo sálu, aby sme mohli pokračovať a dokončili dnešný program. Páni poslanci a panie poslankyne, poprosím vás, aby ste zaujali svoje miesta. (Ruch v sále.) Tí, čo chcete diskutovať o iných veciach, aby ste išli mimo sálu. (Neutíchajúci ruch v sále a zaznievanie gongu.) Budeme pokračovať v rozprave k návrhu poslancov Juraja Šeligu, Alojza Baránika, Ondreja Dostála, Petry Hajšelovej a Milana Vetráka na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov. (Neutíchajúci ruch v sále.) Páni poslanci a panie poslankyne, pokiaľ sa neutíši sála, tak preruším zas rokovanie a budeme tu dlhšie. (Neutíchajúci ruch v sále.) V poriadku, tak preruším na ďalších desať minút rokovanie. (Zaznievanie gongu.) (Desaťminútová prestávka.) (Po prestávke.)
Hrnčiar, Andrej, podpredseda NR SR (2018-05-23):
Poslankyňa Zemanová.
P. Paška, predseda NR SR: (2010-03-02):
(Hlasovanie.) 122 prítomných, 77 za, 21 proti, 12 sa zdržalo, 12 nehlasovalo. (Potlesk.) Konštatujem, že sme schválili návrh novely zákona na podporu vlastenectva. Dámy a páni, tým sme vyčerpali program 48. schôdze a vyhlasujem schôdzu za skončenú. Vyhlasujem dvojminútovú prestávku a budeme pokračovať hlasovaním o prerokovaných bodoch 49. schôdze. (Rokovanie 48. schôdze NR SR sa skončilo o 17.17 hodine.) (Po skončení 48. schôdze NR SR pokračovalo rokovanie 49. schôdze NR SR.)
Hrnčiar, Andrej, podpredseda NR SR (2019-06-27):
Nech sa páči, pán minister.
Laššáková, Jana, podpredsedníčka NR SR (2015-09-23):
Prezentujme sa a hlasujeme o bode 2 spoločnej správy. (Hlasovanie.) Prítomných 130 poslancov, za návrh bolo 79, zdržalo sa 47 poslancov, nehlasovali 4 poslanci. Konštatujem, že sme schválili bod 2 spoločnej správy. Nech sa páči, ďalšie hlasovanie uvádzajte.
Jurinová, Erika, podpredsedníčka NR SR (2013-01-30):
Ďakujem, pán minister. Pýtam sa spravodajcu, či sa chce vyjadriť. (Reakcia spravodajcu.) Ďakujem. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona je pod tlačou 359, návrh na jeho pridelenie na prerokovanie výborom je v rozhodnutí č. 339. Nech sa páči, pán minister, uveďte nám vládny návrh.
P. Hrušovský, podpredseda NR SR: (2001-09-20):
(Hlasovanie.) Prítomných 136, za návrh 133, zdržali sa 2, nehlasoval 1. Pozmeňujúci návrh sme schválili.
Glváč, Martin, podpredseda NR SR (2019-09-10):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásiť sa. Vyhlasujem rozpravu za skončenú. Tým pádom pán navrhovateľ nemá čo zaujať, k čomu zaujať stanovisko, pán spravodajca už odišiel. Prerušujem rokovanie o tomto bode. Budeme pokračovať druhým čítaním o vládnom návrhu zákona č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov. Vládny návrh zákona je pod tlačou 1507, spoločná správa výborov má tlač 1507a. Prosím ministra hospodárstva Petra Žigu, aby vládny návrh zákona odôvodnil, nech sa páči. (Rokovanie o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov , tlač 1507.)
Jurinová, Erika, podpredsedníčka NR SR (2012-10-17):
Keďže máme 19.08 hodín, ukončujem dnešné rokovanie, prajem vám pekný večer, ráno budeme pokračovať teda posledným písomne prihláseným do rozpravy – pán Beblavý. (Prerušenie rokovania o 19.08 hodine.)
Glváč, Martin, podpredseda NR SR (2017-04-07):
Páni poslanci, poprosím vás, nediskutujte.
Pellegrini, Peter, predseda NR SR (2015-06-19):
Ospravedlňujem sa, nepočul som.
Pfundtner, Edita, poslankyňa NR SR (2015-06-25):
Dostala som, pán predseda, ďakujem veľmi pekne za ponuku, ale dostala som informáciu, že táto časť môjho pozmeňujúceho návrhu vraj nebude podporená väčšinou, takže asi by to, asi by to bolo zbytočné (vyslovené s pobavením, reakcie z pléna). Tak dostali sa ku mne také informácie. Ale myslím si, že mali by sme naozaj zachovať aj v prípade takto určených otcov určitú proporcionalitu. Koniec koncov poukazuje na to v ďalšom uznesení Ústavný súd, keďže síce nerozhodli vo veci samej, ale poukázali na to, že v tomto prípade naozaj nie sú primerane chránené práva toho otca. Vítam, samozrejme, že vždy máme mať na zreteli, tak ako je to novým čl. V navrhnuté, najlepšie záujmy dieťaťa. Ale, ale rozhodne nesmieme opomenúť aj to, že všetky tieto práva a povinnosti musia byť proporcionálne upravené. Ďakujem. Skončila som.
Žiga, Peter, minister životného prostredia SR (2014-03-27):
Ďakujem pekne. Vystúpim za pána ministra pôdohospodárstva a rozvoja vidieka. Vážená pani podpredsedníčka, proces vyhotovovania registrov obnovenej evidencie pozemkov je vo fáze ukončovania. Vo vláde bola 26. 3. 2014 schválená Analýza potrieb finančného zabezpečenia krytia nákladov spojených s vykonaním, respektíve dokončením registrov v 296 katastrálnych územiach, Slovensko má 3 559 katastrálnych území, tak, aby bol dodržaný termín ukončenia tohto procesu do roku 2015. Projekty pozemkových úprav, komasácie, sú časovo a finančne náročnejšie na ich vykonávanie, preto horizont ich uskutočnenia je nepredvídateľný a ich tempo závisí od pridelenia potrebného objemu finančných prostriedkov. Z celkového počtu katastrálnych území 3 559 prebieha konanie v 424 katastrálnych územiach ukončených a do katastra nehnuteľností zapísaných je 253 projektov. Skončil som, pani predsedajúca.
Babič, Ján, poslanec NR SR (2012-07-24):
Ďakujem za slovo. Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Heger, Eduard, podpredseda vlády a minister financií SR (2020-11-26):
Ďakujem veľmi pekne, pán predsedajúci. Takže, dámy a páni, vážené pani poslankyne, páni poslanci, sme v druhom čítaní v zákone o spotrebnej dani o minerálnom, minerálnom oleji alebo z minerálneho oleja. Je to taký technický zákon, jedná sa o transpozíciu legislatívy Európskej únie, takže chápem, že nie je k tomu nejaký dôvod na nejakú veľkú diskusiu, a myslím si, že tie hlavné parametre sme si povedali pri prvom čítaní, takže ak máte záujem vystúpiť, samozrejme, rád si to vypočujem, ak nie, tak vás prosím o podporu tohto technického zákona. Ďakujem veľmi pekne.
Jílek, Rastislav, poslanec NR SR (2021-02-05):
Vážený pán predsedajúci, v rozprave vystúpili traja poslanci. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne, o bodoch 1 a 2 spoločne s odporúčaním gestorského výboru schváliť.
Laššáková, Jana, podpredsedníčka NR SR (2013-09-19):
Pán poslanec, chcete položiť doplňujúcu otázku?
Ďuriš Nicholsonová, Lucia, podpredsedníčka NR SR (2017-12-05):
Pán poslanec Senko.
Mičovský, Ján, poslanec NR SR (2014-10-28):
Ďakujem za slovo, vážená podpredsedníčka Národnej rady. Ďakujem pekne aj za všetky reakcie. Ja sa pokúsim odpovedať možno jedným spôsobom všetkým trom. Veľmi som vďačný za to, že ste postrehli tú časť, ktorá v mojom vystúpení bola zameraná na tú istú obsažnosť. Čiže nie tá forma, ale obsah a jeho prežívanie je oveľa dôležitejšie. A tu by som tú odpoveď, ktorú považujem za odpoveď pre všetkých troch, tak stiahol práve k našej klubovej tradícii, už by som povedal. Mnohí politici chodia položiť práve ten venček, pokloniť sa, tak ako aj pán poslanec Bublavý teraz hovoril. Ale ja som veľmi vďačný svojim kolegom oddielovým z OĽaNO, že sme už nie raz zašli napríklad k tomu Langsfeldovmu hrobu a urobili sme tam lavičku, čo možno neprebehlo médiami, ani nezožali sme za to žiadnu slávu, keďže k tomuto pietnemu miestu sa nedalo pred rokom ani prejsť. Pred pár mesiacmi sme to zase ponatierali, ohrabali, vystrihali. Nuž to je možno odpoveď na to prežívanie. Jedna vec je paráda, kamery, návrhy, vence a druhou vecou sú montérky. A možno práve keď sme natierali ten plotík, pri tom okopávaní tých stromčekov nad hrobom Ďurka Langsfelda sme si uvedomili oveľa lepšie, ako keby sme sa postavili do pozoru pri štátnom sviatku, skutočný rozmer tejto osobnosti. A tak, si myslím, sa to dá urobiť aj pri všetkých ostatných významných dejateľoch a dátumoch. Takže niekedy uchopiť takúto vec je oveľa krajšie týmto spôsobom. Neviem, či som odpovedal všetkým trom, ale napadlo mi, že toto by mohla byť celkom komplexná odpoveď. Ďakujem.
Danko, Andrej, predseda NR SR (2018-05-10):
Ďakujem pánovi poslancovi. Na vystúpenie pána poslanca štyri faktické. Uzatváram možnosť prihlásenia s faktickými. Pani poslankyňa Gaborčáková.
Pčolinský, Peter, poslanec NR SR (2018-06-20):
Ďakujem pekne za slovo. Pán kolega, porovnanie so Švajčiarskom, neviem, či je práve najlepšie, lebo tá tradícia referend vo Švajčiarku je 200, 300 rokov a predsa len sa bavíme o tradícii, nejakej inej mentalite, nejakých iných zvyklostiach, na Slovensku tie referendá nám nejakým spôsobom fungujú 20 rokov. Čiže to neviem, či je dobré porovnanie. Ale pravda je, možno sa mýlim, v ústave máme napísané, že občania vykonávajú svoju moc, vôľu priamo alebo prostredníctvom volených zástupcov. A z tohto pohľadu to nie je vyvážené, lebo voľby nemajú žiadne kvórum. Pôjde voliť jeden jediný a voľby sú platné, kdežto pri referende vyžadujeme 50-percentné kvórum. Ja sa preto pýtam, že prečo 25 % to chcete znížiť, keď to máme dať na úroveň, aby to bolo vyvážené, tak by tam kvórum byť nemalo, ale dobre. To je taká otázka na debatu. Ja súhlasím s tým, že ten zákon o referende je nastavený zle a jednoducho ľudia dnes reálne nemajú možnosť si prostredníctvom referenda povedať nejakú otázku, lebo to referendum, tie podmienky boli nastavené myslím, že za vlády Vladimíra Mečiara a odvtedy to všetkým vyhovuje. Ja som určite zástancom toho, aby referendum sa sfunkčnilo, lebo momentálne je nefunkčné z môjho pohľadu, a zároveň, aby bolo aj záväzné, lebo to tam vidím ďalší problém. Ale veľmi by ma zaujímal názor koaličných poslancov, lebo počas vášho vystúpenia som videl mnohých krútiť hlavami. Úplne vážne ja by som bol rád, keby ste sa prihlásili, ak je to možné, do ústnej rozpravy a ja by som si rád vypočul tie argumenty, lebo to ma naozaj zaujíma, že prečo si myslíte, že nie.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 124 poslancov, za 59, proti 58, 7 sa zdržalo. (Potlesk.) Uvedený návrh sme neschválili. Konštatujem, že Národná rada na návrh... pardon (reakcie z pléna), že nebudeme pokračovať v skrátení. Nasleduje hlasovanie v prvom čítaní o vládnom návrhu zákona, v ktorom sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia, je to tlač 1750. Dávam slovo predsedovi výboru pre pôdohospodárstvo a životné prostredie poslancovi Jaroslavovi Karahutovi, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 1750.)
Bugár, Béla, podpredseda NR SR (2018-03-14):
Vážené panie poslankyne, páni poslanci, skôr ako budeme pokračovať v prerušenom rokovaní hlasovaním, dovoľte, aby som vás informoval o tom, že Viktor Stromček, ktorého mandát poslanca Národnej rady sa neuplatňuje počas výkonu funkcie štátneho tajomníka, 13. marca 2018 doručil písomné rozhodnutie o tom, že sa vzdáva mandátu poslanca, tým jeho mandát poslanca zaniká. Na zaniknutý mandát poslanca Viktora Stromčeka nastupuje poslanec Ján Kvorka, ktorý od 23. marca 2016 vykonáva mandát poslanca ako náhradník na neuplatňovaný mandát poslanca Petra Kažimíra, na ktorého neuplatňovaný mandát nastupuje poslanec Augustín Hambálek, ktorý od rovnakého dňa vykonáva mandát poslanca ako náhradník. Prosím, aby sme uvedené brali na vedomie. Teraz prosím pána poslanca Kvorku, o ktorom sme hovorili pred chvíľočkou, aby uviedol hlasovanie v druhom čítaní o vládnom návrhu zákona o uvádzaní dreva a výrobkov z dreva na vnútorný trh (tlač 801).
Michal, Šípoš, poslanec NR SR (2020-07-15):
Vážený pán predsedajúci, v rozprave vystúpili dvaja poslanci. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2004-03-02):
Nech sa páči, pán poslanec Gabriel.
Kolíková, Mária, ministerka spravodlivosti SR (2020-04-22):
Páni poslanci, poslankyne, ja sa budem snažiť len v stručnosti. Poslanecký návrh pána predsedu hospodárskeho výboru, pána poslanca Kremského zlepšuje návrh, sprísňuje. Vnímam to vzhľadom na naše pomery, je, som rada, že sme prišli aj vzájomne ku kompromisom, a určite má aj podporu ministerstva. Ďalej k návrhom ešte, ku ktorým vlastne tu bolo, samozrejme. Poslanecké návrhy pána poslanca Šeligu, ktoré boli aj schválené v gestorskom výbore, tak v súčinnosti aj s týmto poslaneckým návrhom pána poslanca Kremského, tak sa dostávame do inej úrovne naozaj sprísneného režimu. A ja si myslím, že by to malo úplne odradiť nepoctivých podnikateľov o tú dočasnú ochranu vôbec žiadať a ja veľmi pekne ďakujem za tieto podnety. Pani poslankyňa Marcinková, veľmi pekne ďakujeme za podnet, ktorý súvisel s bývaním. My sme vlastne s ohľadom aj na to potom, aj na tie podnety, ktoré sme mali k nájmu, sme vyriešili toto paušálne riešenie, kde sme zahrnuli skutočne aj fyzické osoby, a bol to dôležitý podnet. Na záver k otázke, úplne to sem nepatrí, ale zaznelo to tu. Tak chcem reagovať na pána poslanca Bašku a elektronický systém monitoringu osôb. Rozumiem. My sme to preberali aj na krízovom štábe a to, čo vidíme ako problém a chcem to tu aj povedať a nielen povedať si to možno len vzájomne, aby proste tá informácia bola všeobecne prístupná, ako k tomu máme my postoj ako ministerstvo spravodlivosti. Nemáme dosť tých staníc, to je jedna vec. A potom ono to funguje spôsobom, že na to, aby ste tú osobu monitorovali, tak nestačí len to zariadenie, ten náramok, vy potrebujete dať to zariadenie aj do tej domácnosti. Takže jedna vec je, že nemáme ich toľko, keď, s ohľadom na to, o aké množstvo ide. A vy to musíte inštalovať priamo v tej domácnosti, musí tam ísť technik, musí zistiť, či sú tam splnené podmienky. To znamená, že on pôjde potenciálne do miesta, ktoré je preňho zdravotne ohrozené. To znamená, že on by mal byť potom vybavený nielen rúškom a rukavicami, ale aj všetkými, samozrejme, ochrannými prostriedkami pre to vybavenie. Takže vlastne jedná sa potenciálne o ohrozenie jeho zdravia. To len akože k tomu, hej, aby sme rozumeli, čo to obnáša. To nie je len ten náramok a že s ním odíde, že to potom treba zistiť, keby išiel, že musíte ísť do toho miesta a tam priamo to riešiť. Tých náramkov, ktoré máme, to znamená, že máme také, ktoré je, že náramok s vysielačkou, tých máme 50, a tých, ktoré máme voľné aj s tými stanicami, tých máme 850. Tak ja len akože pri tých počtoch, aby ste vedeli, že to je všetko, čo máme v tomto momente. Takže my vnímame s ohľadom na tie počty, ktoré máme, aj k čomu v prvom rade slúžia, že ako nevieme to pokryť, čiže toto nie je cesta. Takže my sme, my sme to riešili už viackrát a musím povedať, že áno, rozumieme, ale v tomto momente to nie je cesta. Môžme sa opätovne nad tým zamyslieť, ale teraz to vyriešiť, toto nie je ten nástroj. Dobre? Takže toľko k tomu. Ďakujem pekne.
D. Čaplovič, podpredseda vlády SR: (2008-11-04):
Vážený pán podpredseda Národnej rady, vážení členovia Národnej rady, Národná rada, pani poslankyne, páni poslanci, vláda na svojom rokovaní dňa 8. októbra 2008 uznesením č. 707 schválila Národný program reforiem Slovenskej republiky na roky 2008 – 2010. Je to rozpracovaný dokument, ktorý vychádza z Lisabonskej stratégie. Ja by som len k tomu povedal, že už tomu predchádzal veľmi dôležitý materiál, ktorý sa stretol práve v Európskej únii s veľkým záujmom, a to bol materiál, ktorý sme spolu s pánom ministrom financií pripravili, a to je Modernizačný program Slovensko 21. A tento materiál bol asi takým, by som povedal, akčným popudom pre dôraznejšie a kvalitnejšie vypracovanie aj Národného programu reforiem Slovenskej republiky na roky 2008 – 2010. Materiál ste dostali k dispozícii. Mali ste sa možnosť s ním zoznámiť tak vo výboroch, ako aj teraz na pléne Národnej rady. Ja by som len chcel upozorniť na to, že Národný program reforiem je programom, ktorý sa stáva prioritou, a aj z hľadiska po dohode s pánom ministrom financií, s pánom Počiatkom, budeme venovať výraznú pozornosť najmä plneniu akčných plánov a úloh, ktoré budú z neho vychádzať. Navyše chceme zaktivizovať stredoeurópskych partnerov, a preto sme zvolali, aj ja som zvolal ako podpredseda vlády, lisabonských koordinátorov za jednotlivé vlády na rokovanie do Trenčianskych Teplíc 20. – 21. novembra, kde budeme prijímať istú stratégiu aj k budúcim predsedníctvam či už Poľska, teda Českej republiky, potom Poľska a Maďarskej republiky najmä v roku 2011, keď bude to trojpredsedníctvo španielsko-belgicko-maďarské. Chceli by sme výraznejšie začať spoločnými projektmi využívať Technologický európsky inštitút, ktorý sa nachádza v Budapešti. To budú spoločné projekty. Na tomto sa zúčastnia podpredsedovia vlád, na tomto rokovaní, a ministri z Poľska, Českej republiky, Maďarska, navyše minister školstva Rumunskej republiky a podpredsedníčka vlády Bulharskej republiky. A prizývame do tohto dialógu, lebo mali tam prísť aj Rakúšania a Slovinci, ale keďže ešte nezostavili novú vládu, tak sme ich v podstate nateraz vynechali z tohto procesu, ale budeme s nimi veci konzultovať. Prizvali sme tam kolegov z Chorvátska, ktorí sú asociovanými členmi, ministra školstva pána Primoraca a zo Srbska podpredsedu vlády a ministra pre vedu a technológie pána Djeliča. Toto je asi tak na úvod všetko. Ja, samozrejme, nechcem sa detailne zaoberať celým týmto bohatým materiálom. Môžem len prisľúbiť, že pravidelne, minimálne polročne, ako to bolo aj vydiskutované na Výbore pre európske záležitosti Národnej rady Slovenskej republiky, budeme sa tým pravidelne zaoberať a pevne verím, že takým istým spôsobom budem ho pravidelne môcť predkladať, jeho plnenie a jeho úlohy, ktoré máme v každom polročnom intervale, na menovanom výbore, ktorý je gesčným výborom pre tieto úlohy. Toľkoto na úvod. Ďakujem vám za pozornosť a teším sa na diskusiu.
Bugár, Béla, podpredseda NR SR (2017-02-08):
Prezentujme sa a hlasujme. (Hlasovanie.) Prítomných 123 poslancov, za 23, proti 40, zdržalo sa 51 poslancov, 9 nehlasovali. Konštatujem, že návrh nebol schválený. To bol posledný návrh, o ktorom sme hlasovali. Dovoľte mi na balkóne privítať občanov zo Žiliny. Ako vidím, aj seniorov aj juniorov. Buďte vítaní v Národnej rade! (Potlesk.) Ešte s procedurálnymi návrhmi, pán poslanec Grendel.
B. Bugár, podpredseda NR SR: (2005-12-13):
Tým vyhlasujem rozpravu za skončenú. Pani ministerka, chcete sa vyjadriť k rozprave? Áno. Nech sa páči.
Taraba, Tomáš, poslanec NR SR (2023-05-17):
Vážený pán Oravec, chcem vám po prvé pogratulovať, lebo ako ste išli vystúpiť, tak Budaj zmizol ako gáfor, takže on vedel, že budete faktografický a on nemá rád fakty, hej? Pretože tento rozprávkar, ktorý tu si dvadsať rokov budoval povesť ako protikorupčného antikomunistického bojovníka, tak s faktami nie je rád konfrontovaný a vaše vystúpenie také bolo. To sú fakty. Jednu vec, ktorú ja by som ešte podotkol, pretože to tu vôbec nezaznelo, používanie elektromobilov dnes v praxi, teda okrem toho, že sú závislé na čínskych technológiách a sme ešte viac závislí na inej veľmoci ako, ako teraz na Rusku, tak so sebou nesie skutočnosť, čo si napríklad všimla v Amerike pri poisťovni, pri poisťovacích úkonoch voči elektromobilom narástli už o viac ako jednu tretinu tie prémiové platby pre poistencov, pretože havárie elektroautomobilov majú za následok, že po väčšine idú rovno do šrota, pretože tie, tí výrobcovia nevedia potom garantovať, že či nie je dotknutý celý ten, ten systém a kto videl, ako horí batéria, tak, tak to je teda neuhasiteľná vec, oproti tomu, v akých v podstate technikách sa používajú tie spaľovacie dneska systémy. Takže to treba tiež povedať, že okrem toho, že ľudia dnes drahšie jazdia, kratšie jazdia, tak to, čo je, ešteže si musia aj na tú údržbu ako takú priplácať oveľa viac. Takže to, čo je tu len škandálom jediné v tom celom, že Budaj sa postavil proti tak, jak Heger, jak celá tá sebranka v tej vláde sa systematicky stavali proti záujmom Slovenska a urobili to, to, čo je proti aj stanovisku tohoto parlamentu.
Hrušovský, Pavol, podpredseda NR SR (2011-09-14):
Pani poslankyne, páni poslanci, odstránil som technickú prekážku na strane mojej osoby, preto pristúpime teraz k hlasovaniu o... Poprosím vás, pán Milan. Nech sa páči, pán poslanec Fecko.
Jarjabek, Dušan, poslanec NR SR (2013-03-14):
Ja nechcem prilievať oheň do ohňa, teda ani oheň do ohňa, ani olej do ohňa, ani olej do oleja, ale (Hlas v sále.), keby ste boli taký dobrý, pán Matovič, na jednej strane vy hovoríte, že neviete, či je to pravda, na druhej strane to prezentujete ako pravdu. Pritom pán Jasovský má nejaké deti, má nejakú rodinu, má nejaké renomé, má nejaké postavenie, má nejakých spolupracovníkov a vy jednoducho znehodnocujete úplne vedome jeho dobré meno. Ja by som sa len chcel spýtať, či ste ochotný, pokiaľ to nie je pravda, sa ospravedlniť, presne takisto verejne v takej istej dĺžke vášho prejavu, ako ste to spravili doteraz, lebo to je osočenie. To je osočenie a môže to byť kľudne okrem iného aj politická hra z vašej strany, lebo vy očierňujete konkrétneho človeka, pričom na to nemáte dôkazy, aby ste ho očierňovali. To je jedna vec. Potom keby ste to naozaj chceli riešiť nie takýmto spôsobom mediálne, tak predsa existujú nejaké interpelácie. Vy takýmto spôsobom sa môžete dozvedieť veci, ktoré by ste sa dozvedeli korektne. A mohli ste interpelovať a môžete stále interpelovať pána predsedu NKÚ bez takéhoto nejakého mediálneho divadielka. Proste nezdá sa mi to korektné z vašej strany. A v každom prípade ja si myslím, že úprimný úmysel v tomto zmysle, tak ako ste sa to snažili prezentovať, nemáte. Ďakujem za pozornosť. (Potlesk.)
Kvorka, Ján, poslanec NR SR (2019-10-15):
Odhlasovali sme všetky pripomienky pani prezidentky. Sme v treťom čítaní, prosím, otvorte rozpravu.
B. Bugár, podpredseda NR SR: (2002-07-02):
(Hlasovanie.) Prítomných 95 poslancov, za návrh hlasovalo 77, proti 1, zdržalo sa 13, nehlasovali 4. Konštatujem, že sme postúpili vládny návrh zákona do tretieho čítania. Pristúpime k tretiemu čítaniu . Preto otváram rozpravu v rámci tohto čítania. Pýtam sa, či sa hlási niekto do rozpravy. Nie je to tak. Vyhlasujem rozpravu v rámci tretieho čítania za skončenú. Pán poslanec.
Danko, Andrej, predseda NR SR (2019-10-17):
Ďakujem. Otváram rozpravu. Do rozpravy som dostal písomnú prihlášku pani poslankyni Zemanovej. A o slovo ako prvá požiadala v rámci rozpravy pani poslankyňa Antošová.
Krajniak, Milan, poslanec NR SR (2017-04-06):
Pán kolega Dostál, tam možno ani nejde o to, že kto to zariadenie vedie, problém je v tom, že kto je odborným garantom jednotlivých vecí, a na základe výročných správ, viacerých, pán Tománek je vedený aj ako sociálny pracovník a garant istých činností. Pani poslankyňa Vaľová, mne, mne ide iba o jednu vec a som prekvapený, že to rezort neurobil už na jeseň. Ak sú takéto informácie, pomerne závažné, tak nejde o to, že ak sa tam takéto veci dejú alebo je minimálne vážne podozrenie, že sa tam dejú, tak aby to zariadenie bolo zavreté, aby tie deti boli presunuté niekam inam. To, si myslím, že je úplne všetko, a keby, keby sa to udialo na jeseň, tak sa tu vôbec o tom nebavíme.
Zmajkovičová, Renáta, podpredsedníčka NR SR (2013-06-05):
Ďakujem. Prerušujem rokovanie o tomto bode programu. Kolegyne, kolegovia, budeme pokračovať hlasovaním o 17.00 hod. Prestávka do 17.00 hod. (Prestávka.) (Po prestávke.)
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 134 poslancov, za 82, proti 40, zdržalo sa 12. Uvedený návrh sme schválili.
Bugár, Béla, podpredseda NR SR (2016-06-15):
Ďakujem pekne. Vyhlasujem rozpravu o tomto bode programu za skončenú. Pán minister, nech sa páči, môžete zaujať stanovisko k rozprave.
Laurenčík, Milan, podpredseda NR SR (2020-07-14):
Ďalší procedurálny, pani poslankyňa Marcinková.
Pellegrini, Peter, predseda NR SR (2015-05-21):
Prezentujme sa a hlasujme o bode 2 pozmeňujúceho návrhu pána poslanca Lipšica. (Hlasovanie.) Prítomných 135 poslancov, za bolo 58, proti hlasovalo 75, zdržali sa 2 poslanci. Tento pozmeňujúci návrh sme neschválili.
Grendel, Gábor, podpredseda NR SR (2020-10-14):
Pán poslanec Susko.
Pellegrini, Peter, predseda NR SR (2015-10-30):
Ďakujem veľmi pekne, pán spravodajca. Otváram rozpravu o tomto bode programu. Konštatujem, že som dostal nasledovné písomné prihlášky do rozpravy: za klub SMER – sociálna demokracia pán poslanec Richard Raši, za klub MOST – HÍD pán poslanec Bastrnák, Tibor, za klub KDH pán poslanec Uhliarik, za klub OĽaNO pán poslanec Mičovský. Ďalej sú písomne prihlásení: pán Ladislav Andreánsky, pán poslanec Přidal, pán poslanec Baláž, pán poslanec Ježík, pán poslanec Muňko, pán poslanec Novotný, pán poslanec Osuský, pán poslanec Hlina, pán poslanec Frešo a posledným písomne prihláseným je pán poslanec Lipšic. Ešte pred tým, ako dám slovo prvému písomne prihlásenému, resp. pánovi spravodajcovi, ktorý má prednosť, požiadal o vystúpenie pán predseda vlády, ktorý zároveň prednesie stanovisko vlády k návrhu na odvolanie pána ministra. Zároveň o slovo požiadal aj člen vlády pán minister zdravotníctva, ktorému udelím slovo po vystúpení pána predsedu vlády. Nech sa páči.
Suja, Miroslav, poslanec NR SR (2023-02-14):
Ďakujem za slovo. Ja sa len chcel spýtať, pán Baránik, vy ste hovoril, že za Mečiara, a som sa trošku stratil, lebo veľmi ťažko sa vás počúva, tak sa ospravedlňujem, ak niečo poviem zle, že už sa nastavovali tí prokurátori, aby ich mohol chrániť, proste že nejaký systém sa tam už nastavoval vtedy. A ja by som sa chcel spýtať, vaša vládna koalícia mala 95 hlasov, zvolili ste Žilinku. Aj opozícia ho volila. Ale vy ste ako vládna koalícia mala 95 hlasov, mohli ste si zvoliť, koho chceli. Teraz z toho vášho vystupovania tu vidím, ako keby teraz nerobí tak, aby chránil vás, alebo chráni opozíciu, alebo robí nestranne, tak zrazu je tu problém. Tak sa chcem spýtať, že prečo ste si nezvolili niekoho iného. A keď vy poviete, že vy ste ho nevolili, ja viem, ale mali ste aj právo veta, niekedy ste ho aj využili. Tak? 95 per... 95 hlasov ste mali, mohli ste si zvoliť, koho chcete, koho chcete... koho ste chceli.
Kollár, Boris, predseda NR SR (2021-12-08):
Prosím, prezentujme sa a hlasujeme. (Hlasovanie.) Prítomných 138 poslancov, za 93, proti 5, zdržalo sa 40. Konštatujem, že Národná rada schválila uznesenie k návrhu súhrnnej výročnej správy za rok 2020. Teraz vyhlasujem dvojminútovú prestávku a potom budeme pokračovať v schôdzi. (Prestávka.)
Hrušovský, Pavol, predseda NR SR (2011-12-08):
Pán minister, nechcete reagovať? (Reakcie z pléna.) Tak môže, keď chce otvoriť rozpravu. No tak, ako, že nemôže? Panie poslankyne, páni poslanci, prerušujem rokovanie o návrhu vlády na vydanie súhlasu s rokovaním o vládnom návrhu zákona o pozemkovom, o úprave vlastníckych vzťahov k pôde v skrátenom legislatívnom konaní. Budeme hlasovať o 17.00 hodine. Teraz pristúpime k hlasovaniu o návrhu na ukončenie platnosti, pardon, rokovaním únava sa začína prejavovať, k druhému a tretiemu čítaniu o návrhu na ukončenie platnosti Dohovoru o zriadení Medzinárodnej únie pre uverejňovanie colných sadzieb podpísaného v Bruseli 5. júla 1890, Protokolu upravujúceho Dohovor vykonávacieho nariadenia k dohovoru, ako aj Záverečného protokolu podpísaného 16. decembra 1949 v Bruseli. Pán podpredseda vlády, ten termín 1890, 5. júl, je, je správny?
P. Hrušovský, podpredseda NR SR: (2002-05-24):
(Hlasovanie.) 85 prítomných, 60 za, 1 proti, 17 sa zdržalo, 7 nehlasovalo. Schválili sme návrh. Ďalší návrh. G. Palacka, poslanec: Navrhujem v súlade s rozhodnutím predsedu Národnej rady tento návrh prideliť na prerokovanie ústavnoprávnemu výboru, výboru pre financie, rozpočet a menu a výboru pre hospodárstvo, privatizáciu a podnikanie, výbor pre hospodárstvo, privatizáciu a podnikanie určiť ako gestorský výbor a lehoty na prerokovanie vo výboroch do 26. a v gestorskom výbore do 28. júna 2002.
Danko, Andrej, predseda NR SR (2018-09-12):
Ďakujem pán poslanec. Pán poslanec Číž.